Cheyenne Western Helmet | PBS Animal Health
Cheyenne Western Helmet
$144.95 Other recommended products: Capriole Helmet$51.95 Helmet Covers $12.95 Intrepid Helmet$54.95 CALL US800-321-0235 Loeriesfontein Windpomp Gastehuis is in Loeriesfontein, 'n bekoorlike Karoodorpie, geleë.
Daar is 4 slaapkamers met basiese selfsorggeriewe. Drie van die slaapkamers het elkeen 1 dubbelbed en 'n en suite-badkamer met 'n stort. Die vierde slaapkamer het 2 enkelbeddens en 'n en suite-badkamer met 'n stort. Die slaapkamers is toegerus met 'n TV, DStv, yskas-vrieskas, koffie- en teemaakgeriewe en lugversorging. Elke slaapkamer het 'n privaat ingang.
Daar is ook 'n braai-area, WiFi en parkeerplek van die straat af.
Die Fred Turner Windmill Museum en die Kokerboomwoud is lekker naby geleë.
Gaste wat na Loeriesfontein Windpomp Gastehuis gekyk het, het ook belangstelling getoon in die volgende lekke plekke:
Hoofstraat 19, Loeriesfontein, 8185, Noord-Kaap Die middel – die heilige posisie van ’n omroeper | Martelize Brink
Die middel – die heilige posisie van ’n omroeper
by Martelize | Jul 31, 2017 | Algemeen | 2 comments
Links, regs, die middel.
Die middel – die heilige posisie van ’n omroeper.
My hele lewe word gedefinieer deur my soeke na die antwoorde op die vraag: “Hoekom doen ’n persoon wat hy/sy doen en dink wat hy/sy dink?” Hoe plaas ek myself in ’n ander persoon se skoene om hom/haar beter te kan verstaan?
Ek glo die enigste manier om probleme in die wêreld op te los, is om die redes vir mense se doen en late te ontdek. Sodra jy verstaan hoekom iemand steel of woede-uitbarstings het, byvoorbeeld, kan jy begin om daardie begrip toe te pas ten einde ’n oplossing vir van die samelewing se grootste probleme te vind. Dus, alhoewel dit ook belangrik is om die simptoom te takel, moet die oorsaak eers oopgevlek en verstaan word. Dit spreek egter nie die persoon vry van die gevolge van hul gedrag nie.
Die middel is die plek waar daardie gesprekke om antwoorde te vind, plaasvind.
Die middel is die plek waar alle opinies ’n stem het.
Ek hoef nie met iemand saam te stem om aan hom/haar ’n plek te bied om sy/haar stem te laat hoor nie.
Die middel is ’n plek waar daar nie op mekaar geskree word nie, maar waar die geleentheid aan ieder en elk gebied word om hul standpunt te stel en om vas te stel waarom hulle daardie standpunt inneem.
’n Omroeper se werk is om stemme uit verskillende oorde te fasiliteer. Vir 16 jaar reeds neem ek daardie heilige posisie van “die middel” as omroeper, waar objektiwiteit ’n voorvereiste is wanneer teenstrydige opinies bespreek word. Dit is soms ’n moeilike taak, aangesien jy ook met jou eie agtergrond na die mikrofoon kom. Vir daardie rede is ek geweldig bewus van my eie sosialisering en lewenservaring. Die posisie van omroeper is nie om kant te kies nie, maar om ’n middeweg tussen opinies te vind.
Waar en hoe vind ons mekaar te midde van die uiteenlopende perspektiewe van die samelewing?
Ons leef in ’n wêreld waar sensitiwiteit vir elke burger se lewenservaring van die uiterste belang is. Ek glo die middel is die plek waar ons ’n pad deur baie van ons uitdagings kan vind.
Die middel hoef nie as swak gesien te word nie. Dit is nie ’n draadsitter-posisie nie, maar maak van diplomasie gebruik om deur middel van versigtig gekose bewoording die verskillende sienswyses van die wêreld en hier in Suid-Afrika te laat hoor. Ek dink oor hoe my woorde ’n ander persoon gaan affekteer. Dit beteken nie dat ek nie reguit en openlik oor ’n saak kan praat nie.
Ten spyte van waar “die middel” tans op die politieke spektrum in Suid-Afrika en elders lê, kan hierdie posisie hopelik gebruik word om begrip tussen Suid-Afrikaners te fasiliteer en stabiliteit binne ons samelewing te bewerkstellig.
Sommiges voel dalk dit is naïef om te dink dat jy die wêreld se probleme deur ’n diplomatieke gesprek kan oplos. Die alternatief is nie ‘n pad vorentoe nie, maar ‘n moeras van konflik en onsekerheid. Ek bly ‘n optimis.
Ek kry jou in die middel.
Abel vd Merwe	on Augustus 1, 2017 at 5:32 vm
Ek dink dié situasie is ook baie van toepassing in ons daaglikse lewe.
Die meeste mense soek nie konflik nie en ‘n redelike persoon sal eers aandagtig na ‘n stelling luister voor hy/sy ‘n opinie gee.
In vandag se samelewing en veral in die werksopset, dink ek moet jy defnitief van die middel af begin om probleemsituasies op te los.
Jou eintlik vergewis van hoe die probleem ontstaan het en hoe die ander persoon dink om tot sy argument of standpunt te kom.
Ek wil dit verder neem en dit ook van toepassing maak in ‘n verhouding en dat dit belangrik is om eers die situasie te ontleed voor daar ‘n mening gegee word.
Interessante onderwerp 05h27 op ‘n Dinsdagoggend met die wind wat buite moedeloos sukkel om reën vir Worcester van erens uit te waai.
Dankie vir jou tyd.
ABEL VAN DER MERWE
Martelize	on Augustus 1, 2017 at 8:50 vm
Baie dankie, Abel. Ek stem! Baie van toepassing op alle verhoudings. Hoop die reen val in Worcester.